rlitschk/wikidir huggingface dataset:
Marianne Lutz (* 24. September 1939 in Düsseldörp) is en düütsch Synchroonsnackerin. Se wurr ünner annern regelmatig as Synchroonstimm för Geraldine Chaplin, Sandra Dee, Lily Tomlin un Natalie Wood insett. Buterdem is se ok för de Synchroonisatschoon vun Helen Michaels in de Serie Still Standing bekannt. Katharine Ross in Hellfighters, 1968 Geneviève Bujold in Earthquake, 1974 Jenny Agutter in The Eagle Has Landed, 1976 Geneviève Bujold in Coma, 1976 Mercedes Ruehl in The Warriors, 1979 Geneviève Bujold in The Adventures of Pinocchio, 1996 Linda Hunt in Stranger Than Fiction, 2006 Marianne Lutz in de Düütschen Synchroonkartei Normdaten: GND: 1208786555 (OGND, AKS) | VIAF: 7851158792858239040007 | Wikipedia-Personensöök
Disse Artikel is man blots en Stubben. Du kannst Wikipedia helpen un em verbetern. Paramore sünd en US-amerikaansche Rock-Grupp ut Franklin, Tennessee. Se sünd 2004 grünnt worrn un bestaht bet hüüt. Hör Debütalbum mit de Naam All We Know Is Falling keem an' 26. Juli 2005 in den USA herut. De Grünnermusikers weern: Hayley Williams (Singen), Taylor York (Gitarr) un Jeremy Davis (Bass un Singen). 2005 – All We Know Is Falling 2007 – Riot! 2009 – Brand New Eyes 2013 – Paramore Paramore. Mehr Biller, Videos oder Audiodateien to’t Thema gifft dat bi Wikimedia Commons. Offizielle Websteed (engelsch)
Kate Victoria „KT“ Tunstall [ˈkeɪtɪ ˈtʌnstɔːl] (* 23. Juni 1975 in Edinburgh, Schottland) is en schottische Singersche un Ledermakersche. Tunstall kummt ut St. Andrews in Schottland is vun chinees’sch-irische Afkumst. Opwassen is se bi Pleegöllern. Se hett an de Kent School in Connecticut un an de Royal Holloway Universität in London studeert. As se inst ehr wohre Mudder drapen hett, is se wies worrn, dat ehr Vadder ok Musiker weer. Se ülsvt harr disse Loopbahn al inslahn. To Anfang vun ehr musikaalsch Wark weer se be en poor Independent-Gruppen un hett sik dorbi op dat Schrieven vun Leder spezialiseert. Ünner annern schreev se ok Musik för Kinner-Feernsehsennen, in de se ok optreden is. As se Stuidentin in London weer, hett se mit ehr Akustikgitarr al ünner den Naam KT in en Studentenkneipe speelt. De Naam is en Kortform vun ehrn Vörnaam Katie. Ehrn Dörbrook harr se mit en Solo-Vörstellen vun dat Leed Black Horse and the Cherry Tree bi de britische Ünnerhollensshow Later with Jools Holland. Dorto keem dat, as de plaante Optritt vun den Rapper Nas nich stattfinnen künn, vunwegen dat den sien Vadder krank worrn weer. KT Tunstall harr blots 24 Stünnen Tiet, sik op den Optritt vörtobereiden.
Wilhelm Erpenbeck (* 20. Juni 1892 in Glandörp, Kreis Ossenbrügge; † 26. Februar 1971 ok dor) weer en düütsch Politiker (Zentrum/CDU). Nah den Besöök vun en kathoolsch Volksschool hett h eerst en Dischlerlehre afslooten un dornah in verscheeden Städer as Gesell tätig. In Blankenburg/Harz hett he de Dischlerfackschool besöcht.In' Eersten Weltkrieg weer he tüschen 1914 un 1918 as Suldat Kriegsdeelnehmer. 1920 hett he sück as Handwarksmeester sülvstännig maakt. Tüschen 1923 un 1933 weer he Gemeenderaat un Schoolvörstand vun de Gemeend Glandörp. Nah de Machtgriepen 1933 wurr he ut politisch Grünnen all Ämter enthaben. 1939 wurr he vun de Gestapo in Schuulhaft nommen. Nah den Tweeten Weltkrieg wurr he all 1946 in den Kreisdag vun den Landkreis Ossenbrügge wählt. He weer Landraad vun den Kreis Ossenbrügge-Land tüschen 1946 un 1949. In de tweete bit to de veerte Wahlperiood wurr he Liddmaat vun den Landdag Neddersassen van' 6. Mai 1951 bit 5. Mai 1963. Erpenbeck hörr tonächst de Grupp Zentrum bit to'n 7. Oktober 1953 an. Tüschen den 8. Oktober 1953 un den 13. Januar 1955 weer he Deel vun de Fraktschoon Mitte un af den 14. Januar 1955 Liddmaat vun de DP/CDU-Fraktschoon. Barbara Simon: Abgeordnete in Niedersachsen 1946–1994: Biographisches Handbuch, 1996,
Over the Hedge is de Titel vun en US-amerikaanschen Animatschoonsfilm ut dat Johr 2006. De Film is vun DreamWorks Animation produzeert worrn un weer in Düütschland vun United International Pictures verleht. Grundlaag för den Film is dat Comic, dat ünner den glieken Naam rutkamen is. De Waschboor RJ (in de düütschen Faten „Richie“) söcht wat to Freten un kummt op den Infall, den Boor Vincent to beklauen, de noch Winterslaap hollen deit. Man, he maakt dorbi toveel Larm, so dat Vincent opwaakt un em tofaten kriggt. De hele Vörraat fallt op de Straat vör en Lastwagen un sünd tonichten. De Boor lett RJ blots ünner een Bedingen lopen: in blots een Week, wenn de Winterslaap vörbi wesen schüll, mutt allns wedder an Oort un Steed wesen. Wenn nich, geiht dat RJ an’n Kragen. Woll weet RJ, woneem he de Saken klauen kann, man he weet ok, dat he dat nich alleen henkriggt. As he dör en Woold stroomert beobacht he en bunt tosamensette „Familie“ vun Deerten, de jüst ut’n Winterslapp wedder togang kummt. Dat Seggen hett de Schildpadd Verne. Em anslaten hebbt sik de Katteker Hammy, dat Stinkdeert Stella, twee Opossums un en poor Stickelswien. Wiel den Winterslaap is aver
De Mount Robson is mit 3.954 m över de See de hööchste Barg in de Kanaadsch Rocky Mountains un nah den Mount Waddington de tweethööchste Barg in British Columbia. De Barg liggt in de Rainbow Range, en Bargkett vun de Rocky Mountains, de in’ Süüden vun de Böverloop vun de Fraser River begrenzt wurrd. Vermootlich wurr de Barg in dat 19. Johrhunnert nah Colin Robertsen, en Pelzhannelsmann vun de Hudson’s Bay Company nömmt. Anner nich offiziell Naams för dissen Barg sünd : Cloud Cap Mountain, Snow Cap Mountain oder de Shuswap-Naam Yuh-hai-has-kun, wat The Mountain of the Spiral Road bedüüt. De Eerstbestiegen vun den Barg geev dat 1913, in dat glieker Johr, as de den Barg ümgeven Mount Robson Provincial Park grünnd wurr. Da gifft kien licht to begahn Routen, de up den Tipp führen doon, so dat man blots en Handfull Bargstieger jedes Johr dit Teel recken. Buterdem wurrd dat Bestiegen meest dör slecht Weerbedingungen stuur. De Süüdsiet vun den Barg is vun den Yellowhead Highway ut good to sehn. Well as eerst up den Mount Robson Tipp weer, kunn bitlang nich afsluutend klärt wurrn. In Fraag kommt en Expeditschoon ut dat Johr 1909 vun George Kinney un Donald
Scifresh (in’n Hannel ünner den Markennaam Jazz to finnen) is en noch junge Sort vun’n Huusappel (Malus domestica), de ut Neeseeland stammt. Bi disse Clubsort, de siet 2003 kontrolleert op’n Markt bröcht warrt, hannelt sik dat üm en Krüüzen ut den sülvst noch teemlich jungen Braeburn un den Royal Gala. Buten Neeseeland warrt de Appel ok in utwählte Rebeden in Europa un de USA anboet, vunwegen dat de Appel so dat hele Johr över to kriegen is. De Appel is in’n Hannel tomeist middelgroot mit en Deckfarv vun oraansch un root. Dat Fruchtfleesch is fast, de Smack is saftig un sööt, vunwegen dat de Appel mehr Sucker un weniger Süür as de Braeburn hett. Na dat Jazzinstitut Darmstadt hett de Appel sien Naam vun den Tüchter kregen, vunwegen dat de geern Jazz höörn deit un de Appel so saftig smecken de, as en Solo vun Charlie Parker. List vun de Appelsorten Bericht vun den Süüdtiroler Ring to’n Beraden för Aaft- un Wienbo (PDF; 150 kB)] S.K. Brown und K.E. Malony: Making Sense of New Apple Varieties, Trademarks and Clubs: Current Status (PDF; 317 kB) in: New York Fruit Quarterly. Vol. 17. Nr. 3 Herbst 2009 S. 10 Jazzbreef vun’n November
Dat Buukfell oder Peritoneum (vun greeksch peritonaion „dat Utspannte“) is en seröse Huut, de den Buukruum utkleden deit. Dat Buukfell ümslutt de meisten binneren Organen ünner’t Dweerfell bit to’n Ingang vun’t Becken. Kenntekent is dat dör en eenschichtig flach Epithel. De Utkleden vun de Binnensiet vun de Buukwand warrt Peritoneum parietale nöömt, wiel de Övertog vun de Organen as Peritoneum viscerale betekent warrt. Sensibel innerveert warrt aver blots dat Peritoneum parietale – dat heet, blots de Deel an de binneren Buukwand is fienföhlig för Pien un Wehdaag. Bi’n Minsch hett dat Buukfell en Samtflach vun ruchweg 1,6 bit 2 m². An de Vörderwand vun de Buukhöhl ünner den Buuknavel gifft dat fief Längsfolden (Plicae). De dree, de medial loopt, sünd Rudimenten vun de embryonale Entwickeln. De binnerste, nich-poorige Opfoolt bargt den Urachus, also de oorsprüngliche Utprägen vun’t Miegröhr, de noch in de embryonalen Entwickeln torüchbillt warrt. Dorneven verloopt vör de Geboort de beiden Arteriae umbilicales, de sik na de Geboort ok wedder torüchbillt. De lateralen Folden vun’t Buukfell bargt de Arteriae un Venae epigastricae inferiores. In de Chirurgie deent disse Folden as wichtige anatoomsche Leddstrukturen. Dat Peritoneum viscerale üslutt de Lebber, de Gallenblaas, de Milt, den Magen, den gröttsten Deel
Marnie is de Titel vun en US-amerikaanschen Thriller mit psycholoogsche Elementen vun Alfred Hitchcock ut dat Johr 1964. Dat Dreihbook baseert op den gliek nöömten Roman vun Winston Graham. De Hööftrullen hebbt Tippi Hedren un Sean Connery speelt. De smucke junge Fro Marnie Edgar is Kleptomanin, de sik as Sekretärin in Ünnernehmen instellen lett, üm dor denn Geld to roven. Anners sütt dat ut, wenn se ehr Mudder besöcht: denn is se in sik kehrt un warrt vun starke Emotschonen mitreten un is sogor ieversüchtig gegenöver de lütt Jessi, de sik faken bi ehr Mudder ophollt. Nadem se in’t Ünnernehmen vun Mr. Strutt 10.000 US-Dollar klaut hett, söcht se sik en ne’e Steed in den Verlag vun Mr. Rutland. Rutland hett sülvst fakener mit Strutt to doon hatt un kennt Marnie wedder, ofschoonst se ehr Hoor un Kledaasch ännert hett. He sorgt dorför, dat se instellt warrt, un wiest ok buten de Arbeit Intresse an ehr. Liekers roovt se een Dag ok Geld ut’n Safe vun Rutland sien Verlag. Mr. Rutland hett ehr aver al lang op’n Kieker un stellt ehr. Man, ansteed dat he de Polizei Bescheed gifft, will he rutfinnen, wat ehr to dat krankhafte Roven andrieven deit.
Combi is de Marke, ünner de de Combi-Verbrauchermarkt Einkaufsstätte GmbH & Co. KG ehr Supermarkt-Keed von Vullsortiment-Verbrukermärkt bedrifft. De Seet is in Leer un de Keed höört de Bünting-Grupp to. Baas is Stefan Tenk. Dat Ünnernehmen bedrifft alltohoop 71 Supermärkt in Neddersassen un in Westfalen, de in de Regel so 1500 bet 2500 m² groot sünd un in de üm un bi 3900 Lüüd arbeiden doot. Websteed von dat Ünnernehmen (hoochdüütsch)
De Samtgemeen Hanstää is en Samtgemeen in’n Landkreis Horborg, in de sik söss Gemenen för dat Afwickeln von de Verwaltenssaken tohoopslaten hebbt. Se hett 14.402 Inwahners (Stand 31. Dezember 2016). De Samtgemeen liggt in’n Süden von’n Landkreis Horborg an de Grenz na’n Landkreis Lümborg un Landkreis Heidkreis. Se grenzt in’n Noorden an de Gemeen Seevdaal, in’n Noordoosten op en lütt Enn an de Gemeen Winsen, in’n Oosten an de Samtgemeen Solzhusen, in’n Süüdoosten an de Samtgemeen Amelkusen (Landkreis Lümborg), in’n Süüdwesten an de Gemenen Bissen un Snevern (Landkreis Heidkreis), in’n Westen an de Samtgemeen Töst un in’n Noordwesten an de Gemeen Bookholt un an de Samtgemeen Jesborg. De Samtgemeen is an’n 1. Juli 1972 billt worrn. To de Samtgemeen höört de söss Gemenen: Gemeen Äästörp Gemeen Asendörp Gemeen Braackel Gemeen Hanstää (Sitt von de Verwalten) Gemeen Marxen Gemeen Unnel Liddmaten 2016: As Börgermeester: Olaf Muus CDU: Jörn Bargmann, Manfred Dittrich, Brigitte Godyla, Ralf Kretzschmar, Heinrich Nieschulz, Günter Rühe, Necdet Savural, Kathrin Soltau, Hans Hermann Suhr, Günter van Weeren SPD: Gerhard Heuer, Dietmar Kneupper, Manfred Lohr, Meike Strobel FDP: Gunnar Hofmeister, Lutz Marquardt, Volker Tomforde Gröne: Detlef von Elling, Pierre Lösch, Nils Neder, Magitta Schmidt UNS: Kerstin Albers-Bullerjahn, Willfried Breddin, Joachim
Stellingwarfs is en nedderlandsch-neddersassische Streektaal (Streekerspraak), de in de Gemenen Oost- un Weststellingwarf in'n Süüdoosten vun de Provinz Freesland un in de angrenzenden Rebeden vun Drenthe un Oaveriessel praat warrt. Stellingwarfs is verwandt mit Drents, Grunningers, Twentsch, Aachterhoeks, Veluws un de sassischen Spraken, de vörnehmlich in'n Noorden vun Düütschland praat warrt. Nedersaksisch un dormit ok Stellingwarfs is, lieks as Freesch, dör de Regeren vun de Nedderlannen as en Europääsche Minnerheitenspraak anerkannt. Nedderlandsch-Neddersassische Dialekten Drenthsch | Geldersch-Overiesselsch: Achterhooksch Sallands Urkers | Grunnegs | Stellingwarfs | Twentsch | Veluws: Oost-Veluws West-Veluws | Skokkers (†)
De Samtgemeen Solzhusen is en Samtgemeen in’n Landkreis Horborg, in de sik acht Gemenen för dat Afwickeln von de Verwaltenssaken tohoopslaten hebbt. Se hett 14.434 Inwahners (Stand 31. Dezember 2016). De Samtgemeen liggt in’n Süüdoosten von’n Landkreis Horborg an de Grenz na’n Landkreis Lümborg. Se grenzt in’n Noorden an de Gemeen Winsen, in’n Noordoosten an de Samtgemeen Bewick, in’n Oosten an de Samtgemeen Gellsen, in’n Süüdoosten an de Samtgemeen Amelkusen (de letzten dree in’n Landkreis Lümborg) un in’n Westen an de Samtgemeen Hanstää. De Samtgemeen is an’n 1. Juli 1972 mit de Gemeenreform in Neddersassen billt worrn. Se bestünn toeerst ut de teihn Gemenen Eyndörp, Garlstörp, Gastää, Gö’nstörp, Solzhusen, Soosdörp, Toppenstää, Veerhöben, Wetzen un Wulfsen. De beiden Gemenen Soosdörp un Wetzen sünd aver al an’n 1. März 1974 von’n Landkreis Horborg in’n Landkreis Lümborg wesselt un weren dormit nich mehr Deel von de Samtgemeen Solzhusen. Soosdörp is in’n Landkreis Lümborg as Gemeen bestahn bleven, de Gemeen Wetzen aver is oplööst worrn un is nu Deel von de Gemeen Olndörp. To de Samtgemeen höört de acht Gemenen: Gemeen Eyndörp Gemeen Garlstörp Gemeen Gastää Gemeen Gö’nstörp Gemeen Solzhusen (Sitt von de Verwalten) Gemeen Toppenstää Gemeen Veerhöben Gemeen Wulfsen Liddmaten: 2016: As Börgermeester:
Jena is en düütsch Universitätsstadt un kreisfree Grootstadt in Döringen in de Metropolregion Middeldüütschland. Se liggt an de Saale tüschen Musselkalkhängen vun de Ilm-Saale-Platte un is nah de Landshööftstadt Erfurt de tweetgröttste Stadt vun Döringen un en vun de dree Böverzentren vun de Freestaat. Dor leven 106.428 (Stand: 31. Dez. 2011) Inwahners up en Rebeet vun 114,29 km² In Jena befinnd sück de Friedrich-Schiller-Universität Jena, de 1558 grünnd wurr un nu mit över 20.000 Studenten de gröttste Universität vun Döringen is. Jena bfung an sück af den Bau vun de Saalbahn 1874 to en Industriestadt to entwickeln. Se is en Zentrum vun de düütsch Optik- un Feinmechanikindustrie rund um dat Ünnernehmen vun Carl Zeiss. Dat Kombinat Carl Zeiss mit etwa 60.000 Mitarbeitern weer to sien Tiet ok dat gröttste Kombinat vun de DDR. Nah de Düütsch Weddervereenigen 1990 hett sück Jena vun en Industrie- to’n Bildungs- un Wetenschapszentrum wannelt. In Jena hebbt tallriek Forschenslabors un Institute ehr Seet. Dat 133 Meter (mit Antenne 149 Meter) hooch Bürohoochhuus Jentower is dat tweethööchste Hoochhuus vun de nee Bundslänner. An’ 21. März 2007 hett de Stifterverband für die Deutsche Wissenschaft Jena den Titel Stadt der Wissenschaft för dat Johr 2008 verleht. De Stadt
Dat Amt Oosterholt weer en Verwaltungsrebeed in Bremen-Veern un in dat Königriek Hannover mit Seet in Oosterholt binnen de Landdrostie Stood. Dor hett groff dat Rebeed von de hüdigen Gemenen Oosterholt-Scharmbeek, Hambargen, Vollerso un en Deel von Worpsweed tohöört. Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten. In’n Noorden von dat Amt leeg dat Gericht Beverst, in’n Noordoosten dat Amt Zeven, in’n Süüdoosten dat Amt Otterbarg, in’n Süden dat Amt Leendaal, in’n Süüdwesten dat Gericht Leessem-Schönebeck un in’n Noordwesten dat Amt Hagen (Stand 1848). Dat Amt Oosterholt is na’n Dörtigjohrigen Krieg un de Säkularisation ut’n Besitt von dat Klooster Oosterholt billt worrn. 1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Wersermünnen un direkt to Frankriek. Oosterholt weer in disse Tied de Seet von en Kanton. 1813 müssen de Franzosen dat Amt denn opgeven un de ole Stand is wedderkamen. An’n 1. Januar 1831 hett dat Amt Oosterholt de
De Medem oder Mehm is en 15,9 Kilometer langen Stroom in’n Noorden von’n Landkreis Cuxhoben in Neddersassen, de von links rin’e Elv flütt. De Anfang liggt bi dat Dörp Helmworth. Dor doot de Moorwettern, de Au un de Straatdiekwettern tohoopfleten. Von dor flütt de Medem na Noorden. In’n Noorden von Helmworth flütt von links de Emmelk to un von rechts de ole Münn von de Gösch. Denn geiht dat wieder na Noorden dör Pehmworth un Neenkarken na Oterndörp. Kort vör de Münn in de Elv is de Stroom mit en Slüüs un dat Schöppwark Oterndörp dichtmaakt un achter de Slüüs münnt von rechts de Haadler Kanaal in de Medem. Dor is ok de lüttje Haven von Oterndörp. De Münn billt en Priel in’n Loop von de Elv un liggt bi Elvkilometer 712,5. Michael Bergemann: Gesamtliste der Fließgewässer im Elbeeinzugsgebiet. 2012 Medem. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 50′ N, 8° 54′ O
Freesch is en Grupp van westgermaansche Talen. Dat Freesch word in de Noord-Nedderlannen (Provinz Freesland un en paar Logen in de Provinz Grunneng) un in wat lüttjeder Streken in Düütschland, in de Bunnslanden Neddersassen un Sleswig-Holsteen snackt. Dat gift de Menen, dat dat Freesch neet blot en Taal is, man en hele Taalgrupp, umdat de dree Twillen van de freeske Spraak düdelk verscheden bünd: de Snackers könen sük bold neet mitnnaner unnerhollen. Dat gift dat Westfreesch, dat Oostfreesch un dat Noordfreesch. Dat Benömen geiht faken wat döörnanner mit de Betekens van Spraken, wat vandag ok in de Freeslannen proot worden, man neet Freesch bünd. So word de westfreesche Spraak in de Nederlannen blot "Freesch" ("Frysk") of "Westerlauwers Freesch" nömd umdat Westfreesch al na en Streektaal in Noord-Holland wiest. Dat Freesch kann so indeeld worden: Noordfreesch Eilandnoordfreesch Sylter Freesch (Sölring) Föhr-Amrumsch Freesch (Feering-Öömrang) Helgolandsch Freesch (Halunder) Fastlandnoordfreesch Noordergoesharder (Hoorning) Middelgoesharder Südergoesharder (al utstürven) Wiedingharder Halligfreesch (binah utstürven) Bökingharder (Mooring) Karrharder (binah utstürven) Oostfreesch (ok Oosterlauwersk Freesch) Werserfreesch (utstürven) Wangerooger Freesch (um dat Jahr 1950 utstüven) Wursterfreesch (um dat Jahr 1700 utstürven) Harlinger Freesch (utstürven) anner Dialekten (utstürven) Eemsfreesch Saterfreesch anner Dialekten in't westelke Oostfreesland un Grunneng (utstürven) Westfreesch (ok Westerlauwersk Freesch)
Anne-Gaëlle Sidot (* 24. Juli 1979 in Enghien-les-Bains) is en ehmalge franzöösch Tennisspelerin. Sidot fung 1994 an, professionell Tennis to spelen. Se reck en WTA-Endspeel. Todem weer se in 6 Halffinals un 13 Veertelfinals in’ Insatz. In jedet Grand-Slam-Turnier reck Sidot maximal de darte Runn. Todem wunn se twee WTA-Düppeltitel, 2000 in Leipzig (tosommen mit Arantxa Sánchez Vicario un 2001 in Nizza (gemeensam mit Émilie Loit). Ebenfalls hett se sück gemeensam mit Kristie Boogert för dat Düppel-Veertelfinale in’t Wimbledon-Turnier qualifizeert. 1997 hett se för hör Land ok in’ Fed Cup deelnommen. 2002 hett se hör Tennis-Karriere afslooten. Se is en Liddmaat vun de Generation 1979 tosommen mit Amélie Mauresmo, Nathalie Dechy, Émilie Loit un Séverine Brémond. WTA-Profil vun Anne-Gaëlle Sidot (engelsch)
De Volksbank Bremerhoben-Cuxland eG is en Volksbank mit Seet in Beverst. De Bank höört to’n Genossenschaftsverband un hett 19 Filialen in Bremerhoben un in en groten Deel von’n Landkreis Cuxhoben (de Samtgemeen Hambargen, Samtgemeen Land Hadeln, Samtgemeen Hemmoor un Stadt Cuxhoben utnahmen). Den Vörstand billt Michael Schoer un Diedrich von Soosten, de Vörsitter von’n Opsichtsraad is Klaus Wirth. De BLZ is 292 657 47 un de BIC GENO DEF1 BEV. De Bilanzsumm weer an’n 31. Dezember 2012 929 Millionen Euro, de Inlagen weren 651 Millionen Euro un de Kunnenkredite 561 Millionen Euro. De Gewinn 2012 weer 2,2 Millionen Euro. De Bank hett üm un bi 232 Mitarbeiders un 16.844 Maten (Stand 31. Dezember 2012). Blangen Bremerhoben hett de Volksbank ok noch Filialen in Beers, Beverst, Bexhöv, Dorum, Geestmünn, Hagen, Köhlen, Langen, Leh, Lox, Luunst, Meyenborg, Noordholt, Schippdörp, Speckenbüttel, Stotel, Wehdel, Wremen un Wulsdörp. De Filialen in Bramel, Grotenhain, Kührst un Lintig hebbt 2013 dichtmaakt un de in Appeln, Geestenseth un Saans 2015. To’n 1. Januar 2016 hebbt ok de Filialen in Elm, Flögeln, Holsseln un Sells dichtmaakt. De Filialen in Bokel, Braamst, Deesdörp, Drangst, Frellsdorp, Karkwist, Millm, Ringst, Sievern, Steenau un Uthleer sünd to’n 1. Januar 2019 dichtmaakt worrn. De
Cuxland is en Utdruck för dat Rebeed von’n Landkreis Cuxhoben un dor besünners för de Kuntrei langs de Noordseeküst in’n Noorden an de Münnen von Elv un Werser. Cuxland is keen olen histoorschen Begreep för de Region. De Naam is in dat 20. Johrhunnert för den Tourismus utklamüsert worrn, as Dackbegreep för de Baad- un Feernöörd in Cuxhoben (mit Sahlenborg, Döös un Duhnen), Oterndörp un Land Wusten (mit Dorum, Wremen, Millm etc.). Vör allen Cuxhoben hett en Barg Hotels, Feernwahnungen un Gastronomie för de Touristen, de vör allen ut Neddersassen, Hamborg, Bremen un Noordrhien-Westfalen herkaamt. Cuxhoben hett so üm un bi dree Millionen Övernachtungen in’t Johr. Aver ok dat Achterland in Beers to’n Bispeel büddt Tourismusmööglichkeiten för Fohrradtouristen oder Rieders. De Tourismusbegreep Cuxland warrt aver ok jümmer mehr von de Lüüd in de Region as Regionsbegreep övernahmen. To’n Bispeel hett na de Fusion von de Volksbank Bremerhoben-Wersermünn un de Volksbank in’n Landkreis Cuxhoben 2007 de ne’e Bank sik Volksbank Bremerhoben-Cuxland nöömt. Websteed to dat Cuxland (hoochdüütsch)
Dat Delphino Bremervöör is dat Swemmbad von de Stadt Bremervöör. Dat liggt in Tingo in de Straat An’n Lagerbarg nich wied af von de Oost. Dat Freebad hett 1956 apen maakt un dat Hallenbad 1972. 1996 is dat Bad noch wedder utboot worrn. Dat Bad hett Beckens binnen un buten. Buten is en Spaaßbecken un en 25-Meter-Swemmbahn mit veer Bahnen. Fröher harr dat Swemmbad en 50-Meter-Bahn, de denn in twee Beckens opdeelt worrn is. De 72 Meter lange un söven Meter hoge Waterrutsch in’t Delphino deit BlueFlash heten. De Rutsch is 2009 boot worrn un hett 560.000 Euro köst. Websteed von dat Delphino (hoochdüütsch) Koordinaten:53° 29′ N, 9° 9′ O
De Vörer See is en 50 Hektar groten See bi Bremervöör, Landkreis Rodenborg. Von de Oost is de See blots dör en Straat un den Oostdiek trennt. De eenzige Tostroom is de Balbeek, de von Westen in den See flütt. En Afstroom besteiht na de Oost hen. De See is von 1972 bet 1982 utbaggert worrn. He weer denn de Middelpunkt von en Natur- un Beleevnispark. 1991 sünd de Över- un Parkrebeden üm den See in’n Rahmen von de Neddersassische Landsutstellung Natur in’n Stadtbo ümgestaltet worrn. De Anlagen sünd alltohoop so bi 100 Hektar groot. De Oost-Yacht-Club Bremervöör bedrifft in’n See en Anlegger för Segelbööd. Vörer See. Mehr Biller, Videos oder Audiodateien to’t Thema gifft dat bi Wikimedia Commons.
De Volksbank Geest-Noord eG is en Volksbank mit Seet in Spaden. De Bank höört to’n Genossenschaftsverband un hett fiev Filialen in’n Landkreis Cuxhoben (noordoosten von Bremerhoben). Den Vörstand billt Rüdiger Wehber un Bernd Hildebrandt, de Vörsitter von’n Opsichtsraad is Jörn Waller. De BLZ is 292 627 22 un de BIC GENO DEF1 BRV. De Bilanzsumm weer an’n 31. Dezember 2011 128 Millionen Euro. De Bank hett üm un bi 31 Mitarbeiders un 1.670 Maten (Stand 31. Dezember 2011). Blangen Spaden hett de Volksbank ok noch Filialen in Debst, Krümpel, Niewohl un Wehden. Websteed von de Volksbank (hoochdüütsch)